סופית ורשמית – נבחרת ארגנטינה לא תגיע לישראל למשחק שתוכנן ליום שבת. יו”ר ההתאחדות הארגנטינאית, קלאודיו טאפיה, כינס היום (רביעי) מסיבת עיתונאים בברצלונה והודיע: “לא נגיע לישראל”.
טאפיה הוסיף: “אני מתנצל. זה לא משהו נגד ישראלים או נגד הקהילה היהודית. לקחתי את ההחלטה הזו בשביל תרומה לשלום העולם. הכדורגל שולח מסר בינלאומי וחוצה גבולות. מתנצלים בפני אזרחי ישראל. אין לזה שום קשר לאלימות”.
עוד אמר טאפיה: “האירועים של 72 השעות האחרונות והאיומים הובילו אותנו לקבל את ההחלטה לא לנסוע. צריך לשמור על בריאות השחקנים ושל המשלחת כולה. אנחנו מודעים לכך כי הכדורגל חוצה גבולות ומגדרים. צריכים לתת הזדמנויות לילדים עם סיפור חיים קשה”.
עוד לפני כן, אריאל רבר מחברת קומטק נפגש בברצלונה עם טאפיה וחברת טרניאוס וניסה לשכנע אותם להגיע בכל זאת. במסגרת מאמצי השכנוע, מארגני המשחק הגיעו עד ליאו מסי עצמו דרך אנשים הקרובים אליו כדי שיידע את האמת ואת מה שקורה. בהתאחדות לכדורגל פרסמו את המכתב שהגיע מפיפ”א המעיד על האישור המקורי של המשחק, אך זה לא הועיל.